cyanic-selkie/wikianc huggingface dataset:
Μέτρα αντιμετώπισης της πανδημίας του κορονοϊού στην Ελλάδα το 2020
Αναστολή θρησκευτικών εκδηλώσεων
Στις 28 Φεβρουαρίου υπήρξε τηλεφωνική επικοινωνία του αρχιεπισκόπου Αθηνών Ιερώνυμου με τον πρωθυπουργό Κυριάκο Μητσοτάκη και την ίδια μέρα η Ιερά Σύνοδος εξέδωσε εγκύκλιο προς όλες τις μητροπόλεις, με σχετικές οδηγίες προστασίας. Τις επόμενες ημέρες ακολούθησαν αντίστοιχες εγκύκλιοι από άλλες Μητροπόλεις με άξονα -πέραν των γενικών παραινέσεων πνευματικού χαρακτήρα- τις παροτρύνσεις για συμμόρφωση με τις οδηγίες των αρμοδίων, την τήρηση ατομικών μέτρων προστασίας, την αποχή των ευπαθών ομάδων από τον εκκλησιασμό, τη μέριμνα περί καθαριότητας και υγιεινής των ναών και την αναστολή προσκυνημάτων και οργανωμένων εκδρομών.
Στις 9 Μαρτίου η Ιερά Σύνοδος της Εκκλησίας της Ελλάδος με νέα εγκύκλιο επανέλαβε τον γενικό άξονα των συστάσεων της προηγούμενης εγκυκλίου και ανακοίνωσε πως θα συνεχίσει κανονικά τις λειτουργίες και τη θεία κοινωνία.
Σε διάγγελμά του στις 11 Μαρτίου ο πρωθυπουργός υποστήριξε ότι τα θρησκευτικά καθήκοντα θα πρέπει να προσαρμοστούν στην πραγματικότητα και να επιτελούνται από το σπίτι, ώστε να περιορίζονται οι μεγάλες συναθροίσεις και ζήτησε, ακόμη, να ακολουθούνται οι οδηγίες των γιατρών και των ειδικών. Δύο μέρες αργότερα, ο Αρχιεπίσκοπος Αθηνών και πάσης Ελλάδος Ιερώνυμος δήλωσε ότι η Εκκλησία δεν διαθέτει «μετρητή πίστης» ή «παρουσιολόγιο» και υποστήριξε ότι συμφωνεί με και εφαρμόζει τα μέτρα προφύλαξης της δημόσιας υγείας τα οποία λήφθηκαν από τους αρμόδιους κρατικούς φορείς. Επιπλέον, το βράδυ της 16ης Μαρτίου η Διαρκής Ιερά Σύνοδος αποφάσισε να παραμείνουν ανοιχτοί οι ναοί μόνο για κατ' ιδίαν προσευχή των πιστών και την αναβολή βαφτίσεων, γάμων και των καθημερινών Λειτουργιών. Παρακίνησε, επίσης, τους ηλικιωμένους και όσους ανήκουν σε ευπαθείς ομάδες να παραμένουν στο σπίτι και συνέστησε αυτοσυγκράτηση, εμπιστοσύνη στις υγειονομικές Αρχές και στην κυβέρνηση και συμμόρφωση με τις οδηγίες των αρμοδίων υπηρεσιών δημοσίας υγείας. Επίσης αποφάσισε τέλεση ωριαίας κυριακάτικης λειτουργίας από τις 22 Μαρτίου έως το Σάββατο του Λαζάρου. Αμέσως μετά τη δημοσιοποίηση της απόφασης, ο Πρωθυπουργός Κυριάκος Μητσοτάκης ανακοίνωσε την καθολική αναστολή όλων των λειτουργιών κάθε δόγματος και θρησκείας μέχρι τις 30 Μαρτίου 2020.
Στις 20 Μαρτίου οι αστυνομικές αρχές προέβησαν σε προσαγωγές ατόμων καθώς βρίσκονταν σε άτυπο τζαμί στου Ζωγράφου Αττικής, που λειτουργούσε παρά την απαγόρευση συναθροίσεων. Στις 21 Μαρτίου, ο Μητροπολίτης Κυθήρων Σεραφείμ τέλεσε σε εκκλησία του νησιού τους Χαιρετισμούς παρά την απαγόρευση, οπότε ασκήθηκε εισαγγελική δίωξη και συνελήφθη. Μετά τον σχηματισμό δικογραφίας αφέθηκε ελεύθερος.
Στις 29 Μαρτίου ο Γενικός Γραμματέας Πολιτικής Προστασίας Νίκος Χαρδαλιάς ανακοίνωσε πως θα παρατείνονταν μέχρι τις 11 Απριλίου 2020 τα προσωρινά περιοριστικά μέτρα στους χώρους λατρείας.
Ενημερωτική καμπάνια
σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:COVID19_-_Cell_alert.jpg|μικρογραφία|Ειδοποίηση έκτακτης ανάγκης για τον κορονοϊό που στάλθηκε σε κινητά τηλέφωνα της χώρας από τη [[Γενική Γραμματεία Πολιτικής Προστασίας στις 11 Μαρτίου 2020.]] Στο πλαίσιο της ενημερωτικής καμπάνιας που πραγματοποιήθηκε από τη Γενική Γραμματεία Πολιτικής Προστασίας στάλθηκε στις 11, 17 και 22 Μαρτίου μαζικά σε κινητά τηλέφωνα της χώρας ειδοποίηση έκτακτης ανάγκης. Επίσης δημιουργήθηκαν έντυπες και ηλεκτρονικές αφίσες με οδηγίες προς τις ευπαθείς ομάδες για τη λήψη των απαραίτητων μέτρων προστασίας, τηλεοπτικά και ραδιοφωνικά σποτ και δημοσιεύσεις αυτών σε έντυπες και ηλεκτρονικές εφημερίδες και διαδικτυακές σελίδες. Η συνολική καμπάνια ανατέθηκε σε ιδιωτική διαφημιστική εταιρεία με διάρκεια σύμβασης έως τις 31 Μαΐου 2020 και δεν μπορεί να ξεπερνά τα 11 εκατομμύρια ευρώ.
Χορηγίες και δωρεές
Η πανδημία ενεργοποίησε πολλούς ελληνικούς και ξένους φορείς, οργανισμούς και ιδιώτες να προβούν σε δωρεές χρημάτων και υλικών στο Δημόσιο Σύστημα Υγείας. Το Υπουργείο Υγείας προχώρησε στη σύσταση τριμελούς επιτροπής ειδικά για τον έλεγχο και την αξιοποίηση των δωρεών.
Στις 26 Μαρτίου τα Ελληνικά Πετρέλαια ανακοίνωσαν δωρεά 8 εκ. ευρώ για την ενίσχυση του Ε.Σ.Υ. προς αγορά ιατρικού εξοπλισμού, αναλωσίμων και κάλυψη λοιπών δαπανών. Την ίδια μέρα το κόμμα ΜέΡΑ25 ανακοίνωσε πως θα διαθέσει σε δράσεις αλληλεγγύης το μεγαλύτερο ποσό της κρατικής χρηματοδότησης του 2020, όπως επίσης και τα χρήματα που θα δαπανούσε για τη διεξαγωγή του Διαβουλευτικού Συνεδρίου του. Το Ίδρυμα Λάτση προχώρησε σε δωρεά προς το Γενικό Νοσοκομείο Ελευσίνας «Θριάσιο», νοσοκομείο αναφοράς για τον κορονοϊό SARS-CoV-2, ενισχύοντας με σύγχρονο ιατρο-τεχνολογικό εξοπλισμό το Τμήμα Επειγόντων Περιστατικών καθώς και τη Μονάδα Εντατικής Θεραπείας του Λατσείου Κέντρου Εγκαυμάτων, που αποτελεί αναπόσπαστο, οργανικό μέρος του Νοσοκομείου ενώ δωρεά 22.000 προστατευτικών μασκών στην Ελλάδα πραγματοποιήθηκε με χορηγία της Bank of China.
Από τις 30 Μαρτίου ξεκίνησε η τμηματική παραλαβή με πτήσεις από την Κίνα συνολικά 13.500.000 προστατευτικών χειρουργικών μασκών και επιπλέον υλικού ατομικής προστασίας, τα οποία αποκτήθηκαν μετά από δωρεά του Ιδρύματος Ωνάση και της Ένωσης Ελλήνων Εφοπλιστών. Η Ένωση Ελλήνων Εφοπλιστών προσέφερε περισσότερα από 10 εκατομμύρια ευρώ για την αγορά υγειονομικού υλικού και παραχώρησε αναπνευστήρες, μόνιτορ παρακολούθησης ζωτικών οργάνων και νοσοκομειακές κλίνες νοσηλείας ΜΕΘ στο σύστημα υγείας. Ο Όμιλος Ιατρικού Αθηνών διέθεσε στο Υπουργείο Υγείας την κλινική «Ιατρικό Περιστερίου» με 60 νοσηλευτικές κλίνες, 6 κλίνες ΜΕΘ και 4 χειρουργικές αίθουσες για τη μεταφορά και νοσηλεία ασθενών από τα δημόσια νοσοκομεία, από τις 30 Μαρτίου έως τη 1η Ιουνίου 2020.
Στις αρχές Απριλίου ο εφοπλιστής Γιώργος Προκοπίου προχώρησε σε δωρεά 2.500.000 προστατευτικών γαντιών, 130.000 αδιάβροχων στολών και 30.000 ολόσωμων προστατευτικών στολών για την ενίσχυση των νοσοκομείων της χώρας. Επιπλέον, ο Όμιλος Hellenic Healthcare Group προσέφερε συνολικά 100 κλίνες για τη νοσηλεία ασθενών με COVID-19 και το νοσοκομείο Ερρίκος Ντυνάν διέθεσε 12 κλίνες ΜΕΘ και 53 κλίνες νοσηλείας στο ΕΣΥ.
Στις 7 Μαΐου 2020 ο Υπουργός Υγείας Βασίλης Κικίλιας ανακοίνωσε ότι έως εκείνη την ημερομηνία προσφέρθηκαν περίπου 90 εκατομμύρια ευρώ στο Εθνικό Σύστημα Υγείας, μέσω δωρεών από συνολικά 865 φορείς, οργανισμούς και ιδιώτες, καθώς και κράτη όπως η Κίνα και τα Ηνωμένα Αραβικά Εμιράτα. Τα 40 εκατομμύρια ευρώ αφορούν ιατρικό εξοπλισμό (μόνιτορ, αναπνευστήρες, κλίνες ΜΕΘ), τα 24,2 εκατομμύρια ευρώ αφορούν μέσα ατομικής προστασίας (μάσκες, χειρουργικές στολές, ολόσωμες προστατευτικές στολές, ποδονάρια) και 12,5 εκατομμύρια ευρώ αφορούν καταθέσεις χρηματικών ποσών. Επιπλέον 226 φορείς και ιδιώτες εκδήλωσαν πρόθεση δωρεών, συνολικής αξίας περίπου 8,8 εκατομμυρίων ευρώ.
Άρση των έκτακτων μέτρων
Στις 28 Απριλίου ο πρωθυπουργός Κυριάκος Μητσοτάκης και οι υφυπουργοί Άκης Σκέρτσος (Υφυπουργός παρά τω πρωθυπουργώ), Μανώλης Κεφαλογιάννης (Υφυπουργός Υποδομών και Μεταφορών, αρμόδιος για τις Μεταφορές), Νίκος Χαρδαλιάς (Υφυπουργός Προστασίας του Πολίτη, αρμόδιος για την Πολιτική Προστασία και Διαχείριση Κρίσεων), Νίκος Παπαθανάσης (Υφυπουργός Ανάπτυξης και Επενδύσεων, αρμόδιος για τη Βιομηχανία και το Εμπόριο), Βασίλης Κοντοζαμάνης (Υφυπουργός Υγείας) και Θοδωρής Λιβάνιος (Υφυπουργός Εσωτερικών, αρμόδιος για θέματα Αυτοδιοίκησης και Εκλογών) ανακοίνωσαν το σχέδιο της κυβέρνησης για τη σταδιακή άρση των περιοριστικών μέτρων μετακίνησης και για την επανέναρξη λειτουργίας των επιχειρήσεων.
Τις επόμενες μέρες δόθηκαν αναλυτικές διευκρινήσεις και εξειδικεύσεις σχετικά με την εφαρμογή του σχεδίου άρσης των μέτρων από τους Υπουργούς Παιδείας Νίκη Κεραμέως, Οικονομικών Χρήστο Σταϊκούρα, Ανάπτυξης και Επενδύσεων Άδωνι Γεωργιάδη, Εργασίας και Κοινωνικών Υποθέσεων Γιάννη Βρούτση και από τους Υφυπουργούς Οικονομικών, αρμόδιου για τη Δημοσιονομική Πολιτική, Θεόδωρου Σκυλακάκη και Αθλητισμού και Πολιτισμού, αρμόδιου για Θέματα Αθλητισμού, Λευτέρη Αυγενάκη.
Το χρονοδιάγραμμα αποκλιμάκωσης των περιορισμών και επανέναρξης της επιχειρηματικής δραστηριότητας αποτελείται από συγκεκριμένες ημερομηνίες-ορόσημα και εκτείνεται καθ'όλη τη διάρκεια του Μαΐου και του Ιουνίου 2020, ενώ στην πορεία μεταβλήθηκε με βάση την εξέλιξη των επιδημιολογικών δεδομένων:
Μερική απελευθέρωση μετακινήσεων και επαναλειτουργία επιχειρήσεων
Από τις 4 Μαΐου ήρθη η υποχρέωση αποστολής SMS στον αριθμό 13033 ή συμπλήρωσης γραπτής άδειας κατά την έξοδο από το σπίτι, που είχε επιβληθεί από τις 23 Μαρτίου. Στις 42 ημέρες λειτουργίας του αριθμού 13033, από τις 23 Μαρτίου έως τις 4 Μαΐου 2020, διεκπεραιώθηκαν περίπου 110 εκατομμύρια γραπτά μηνύματα για κατ' εξαίρεση μετακίνηση πολιτών, ένας μέσος όρος 1.818 μηνυμάτων ανά λεπτό. Oι περιορισμοί για της εκτός της οικείας περιφερειακής ενότητας μετακινήσεις στην ενδοχώρα και για τις μετακινήσεις μεταξύ νησιών εντός της ίδιας περιφερειακής ενότητας παρέμειναν σε ισχύ μέχρι και τις 18 Μαΐου.
Η χρήση μάσκας προσώπου από τους εργαζόμενους και από το σύνολο των πολιτών στα ΜΜΜ και στα ταξί, στα σούπερ μάρκετ, στα ιατρεία, στα νοσοκομεία, στα διαγωνιστικά κέντρα και στα ασανσέρ, καθώς και από τους εργαζόμενους στα κομμωτήρια και κέντρα αισθητικής, είναι υποχρεωτική από τις 4 Μαΐου. Η κυβέρνηση απηύθυνε επίσης ισχυρή σύσταση για τη χρήση μάσκας εντός όλων των κλειστών χώρων, όταν αυτό είναι εφικτό. Στις 27 Απριλίου, η επιτροπή εμπειρογνωμόνων του υπουργείου Υγείας είχε εισηγηθεί την υποχρεωτική χρήση μάσκας σε όλους τους κλειστούς πολυσύχναστους χώρους, ωστόσο τις επόμενες ημέρες μετέβαλε την αρχική εισήγηση της με βάση νεότερα δεδομένα.
Ο Υφυπουργός παρά τω πρωθυπουργώ Ά. Σκέρτσος απηύθυνε σύσταση για χρήση των Ι.Χ. οχημάτων από τους πολίτες και ανακοίνωσε την προσωρινή αναστολή του μέτρου του Δακτυλίου στην Αθήνα για τον μήνα Μάιο, ενώ ο Υφυπουργός Μεταφορών Μ. Κεφαλογιάννης ανακοίνωσε τη διαφοροποίηση των ωραρίων των ΜΜΜ με αύξηση συχνότητας των δρομολογίων κατά τις ώρες αιχμής και μείωση τους τα ενδιάμεσα διαστήματα και τα απογεύματα. Η δυνατότητα χορήγησης άδειας ειδικού σκοπού για τους εργαζόμενους γονείς επεκτάθηκε μέχρι το τέλος Μαΐου για γονείς με παιδιά έως 12 ετών και έως τις 18 Μαΐου για εκείνους με παιδιά που φοιτούν στο Γυμνάσιο.
Η προσέλευση των δημοσίων υπαλλήλων στην εργασία τους έγινε σε τρεις ζώνες, στις 7, 8 και 9 το πρωί και αντίστοιχη προσαρμογή ίσχυσε και για τις ώρες αναχώρησης από την εργασία.
Ο Υφυπουργός Υγείας Β. Κοντοζομάνης ανακοίνωσε την επανέναρξη των χειρουργείων στα νοσοκομεία από τις 4 Μαΐου και τη δημιουργία μονάδων αποκλειστικά για τη φροντίδα ασθενών με COVID-19 στις πρωτοβάθμιες δομές υγείας στα μεγάλα αστικά κέντρα της χώρας. Από την ίδια μέρα επετράπη και η υπαίθρια ατομική άθληση και άνοιξαν οι ναοί για ατομική λατρεία.
Οικονομία-Εργασία
Ο Υπουργός Εργασίας και Κοινωνικών Υποθέσεων Γιάννης Βρούτσης παρουσίασε στις 30 Απριλίου το σχέδιο του Υπουργείου για τη διατήρηση των θέσεων εργασίας επιχειρήσεων που επηρεάστηκαν από την πανδημία. Συγκεκριμένα, ανακοίνωσε τη δυνατότητα κατάργησης της αναστολής των συμβάσεων εργασίας εργαζομένων σε επιχειρήσεις των οποίων η λειτουργία ανεστάλη, με την προϋπόθεση η αναστολή να έχει διαρκέσει τουλάχιστον 15 ημέρες. Δόθηκε ακόμα η δυνατότητα στους εργοδότες για παράταση της αναστολής μέρους των συμβάσεων εργασίας, για χρονικό διάστημα που δεν θα ξεπερνά τις 31 Μαΐου 2020 και με προϋπόθεση την απαγόρευση απολύσεων και τη διατήρηση των θέσεων εργασίας με τις ίδιες μορφές συμβάσεων. Επιπλέον, αποφασίστηκε η συνέχιση χορήγησης της αποζημίωσης ειδικού σκοπού ύψους 800 ευρώ για εργαζόμενους επιχειρήσεων που παρέμειναν κλειστές με απόφαση της πολιτείας, και η επέκταση της σε οικοδόμους και εργαζόμενους σε τουριστικά επαγγέλματα, συνολικά σε 160.000 δικαιούχους.
Στις 30 Απριλίου ο Υπουργός Οικονομικών Χρήστος Σταϊκούρας ανακοίνωσε ότι η έκτακτη κρατική οικονομική ενίσχυση αφορούσε συνολικά πλέον πάνω από 2 εκατομμύρια δικαιούχους και συγκεκριμένα, έως τότε, την καταβολή έκτακτου επιδόματος των 800 ευρώ σε 800.000 μισθωτούς και 374.000 ελεύθερους επαγγελματίες, των 600 ευρώ σε 155.000 επιστήμονες, καθώς και έκτακτου Δώρου Πάσχα σε 114.000 εργαζόμενους στον τομέα της υγείας και της πολιτικής προστασίας. Επιπλέον, ανακοίνωσε τη συνέχιση καταβολής της αποζημίωσης ειδικού σκοπού σε εργαζόμενους με προσωρινά ανεσταλμένες συμβάσεις εργασίας, την αναστολή βεβαιωμένων οφειλών και την έκπτωση 40% επί του ενοικίου της επιχείρησης για τον Μάιο για όλες τις πληττόμενες από την πανδημία επιχειρήσεις, καθώς και την αξιοποίηση Ευρωπαϊκών προγραμμάτων.
Το τελικό συνολικό κόστος των μέτρων εκτιμήθηκε στα 24 δισεκατομμύρια ευρώ.
Δικαιοσύνη-Αθλητισμός
Σύμφωνα με ενημέρωση του Υπουργού Δικαιοσύνης Κώστα Τσιάρα στις 4 Μαΐου, η λειτουργία των υποθηκοφυλακείων, των κτηματολογικών γραφείων, των Ειρηνοδικείων και των Πρωτοδικείων ξεκίνησε σε όλη την επικράτεια από τις 28 Απριλίου, με τήρηση υγειονομικών κανόνων και υποχρεωτική χρήση μάσκας. Από τις 6 Μαΐου έγινε επανέναρξη εκδίκασης υποθέσεων στο Συμβούλιο της Επικρατείας, στο Ελεγκτικό Συνέδριο και στα τακτικά διοικητικά δικαστήρια και από την 1η Ιουνίου έγινε η πλήρης αποκατάσταση της λειτουργίας της Διοικητικής αλλά και της Πολιτικής Δικαιοσύνης. Η πλήρης επαναφορά της Ποινικής Δικαιοσύνης ολοκληρώθηκε στα μέσα Ιουνίου, καθώς καθ΄όλη τη διάρκεια ισχύος των περιοριστικών μέτρων εκδικάζονταν ποινικές υποθέσεις που αφορούσαν ορισμένα μόνο αυτόφωρα πλημμελήματα και κακουργήματα.
Ο Υφυπουργός Αθλητισμού και Πολιτισμού, αρμόδιος για Θέματα Αθλητισμού, Λευτέρης Αυγενάκης ανακοίνωσε στις 30 Απριλίου τη σύσταση της Υγειονομικής Επιστημονικής Επιτροπής Αθλητισμού, υπεύθυνης για την εκπόνηση υγειονομικών πρωτοκόλλων που αφορούν τον χώρο του αθλητισμού, και ανέλυσε το σχέδιο της κυβέρνησης για την επανέναρξη των αθλητικών δραστηριοτήτων. Από τις 5 Μαΐου επιτράπηκαν οι ατομικές προπονήσεις αθλητών σχετιζόμενων με τους Ολυμπιακούς Αγώνες, καθώς και ερασιτεχνών αθλητών όλων των ηλικιών σε ανοιχτούς χώρους, μόνο για ατομικά αθλήματα χαμηλής επικινδυνότητας και με τήρηση υγειονομικών κανόνων. Για την εξέλιξη των πρωταθλημάτων των δημοφιλών αθλημάτων, δόθηκε η δυνατότητα λήψης απόφασης από τις αντίστοιχες διοργανώτριες αρχές τους σχετικά με τη διακοπή ή τη συνέχιση τους το καλοκαίρι του 2020.
11 Μαΐου
Από τις 11 Μαΐου έγινε επανέναρξη λειτουργίας των εμπορικών καταστημάτων με αντικείμενο: εξοπλισμού ήχου και εικόνας, κλωστοϋφαντουργικών προϊόντων, σιδηρικών, χρωμάτων και τζαμιών, χαλιών, επενδύσεων δαπέδου και τοίχου, ηλεκτρικών οικιακών συσκευών, επίπλων, φωτιστικών και άλλων ειδών οικιακής χρήσης, εγγραφών μουσικής και εικόνας, παιχνιδιών, ενδυμάτων, υποδημάτων και δερμάτινων ειδών, καλλυντικών και ειδών καλλωπισμού, ρολογιών και κοσμημάτων, ενοικίασης βιντεοκασετών και δίσκων, ενοικίασης και εκμίσθωσης ειδών αναψυχής, αθλητικών ειδών και άλλων ειδών προσωπικής ή οικιακής χρήσης, καθώς επίσης και οι σχολές οδήγησης και τα καταστήματα τυχερών παιχνιδιών. Η επαναλειτουργία των επιχειρήσεων συνοδεύτηκε από υποχρέωση τήρησης μέτρων ατομικής προστασίας από τους εργαζόμενους και τους πελάτες, περιορισμούς αναφορικά με τον μέγιστο αριθμό πελατών εντός των καταστημάτων και την κατά περίπτωση υποχρεωτική χρήση μασκών και γαντιών μιας χρήσης. Στις 11 Μαΐου επανήλθαν στην εργασία τους 155.962 εργαζόμενοι (το 22,5% του συνόλου εκείνων που ετέθησαν σε αναστολή σύμβασης) και επαναλειτούργησαν 66.010 επιχειρήσεις (το 25% του συνόλου εκείνων που ετέθησαν σε αναστολή). Συνολικά, από τις 11 Μαΐου, επαναλειτούργησαν συνολικά 93.000 επιχειρήσεις, περίπου το 35% του συνόλου εκείνων που μπήκαν σε αναστολή, και επέστρεψαν στην εργασία τους 225.000 εργαζόμενοι, περίπου το 33% του συνόλου εκείνων που ανεστάλη η εργασία τους.
17 και 18 Μαΐου
Από τις 17 Μαΐου επετράπη η συμμετοχή πιστών στην τέλεση της Θείας Λειτουργίας και άλλων ακολουθιών, και στις 18 Μαΐου πραγματοποιήθηκε η επανέναρξη των μαθημάτων για τους μαθητές των υπόλοιπων τάξεων της δευτεροβάθμιας εκπαίδευσης (όλων των τάξεων Γυμνασίου και της Α' και Β' Λυκείου). Το διδακτικό έτος 2019-2020 επεκτάθηκε μέχρι τις 12 Ιουνίου για τα Γυμνάσια και τα Λύκεια και αποφασίστηκε να μην πραγματοποιηθούν προαγωγικές και απολυτήριες εξετάσεις για όλες τις τάξεις. Επιπλέον, επιτράπηκε και η λειτουργία όλων των φροντιστηρίων μέσης εκπαίδευσης και ξένων γλωσσών, καθώς και των ΙΕΚ. Το εαρινό ακαδημαϊκό εξάμηνο στα Πανεπιστήμια της χώρας ολοκληρώθηκε με εξ' αποστάσεως διδασκαλία των μαθημάτων και δυνατότητα πραγματοποίησης εργαστηριακών και κλινικών ασκήσεων από τις 25 Μαΐου.
Από τις 18 Μαΐου έγινε άρση όλων των περιορισμών κυκλοφορίας, με την απελευθέρωση της δυνατότητας μετακίνησης και εκτός της οικείας περιφερειακής ενότητας στην ηπειρωτική χώρα, στην Κρήτη και στην Εύβοια. Οι μετακινήσεις με με υπεραστικά ΚΤΕΛ, τραίνα, και αεροπλάνα διέπονταν από συγκεκριμένους κανόνες υγιεινής που περιελάμβαναν όρια αναφορικά με τον μέγιστο αριθμό επιβατών, την υποχρεωτική χρήση μάσκας από τους επιβάτες και το προσωπικό και την τήρηση κανόνων επιβίβασης και απολύμανσης.
Την ίδια μέρα επαναλειτούργησαν οι αρχαιολογικοί χώροι, τα ζωολογικά πάρκα και οι βοτανικοί κήποι, καθώς και όλα τα εμπορικά κέντρα (mall), εκπτωτικά χωριά και εκπτωτικά καταστήματα, παρόλο που αρχικά προβλεπόταν η επαναλειτουργία των τελευταίων από την 1η Ιουνίου. Στην εκδήλωση επαναλειτουργίας του αρχαιολογικού χώρου της Ακρόπολης συμμετείχε και η Πρόεδρος της Δημοκρατίας Κατερίνα Σακελλαροπούλου, ενώ το γεγονός καλύφθηκε εκτενώς από διεθνή ΜΜΕ.
Η χρήση μάσκας έγινε υποχρεωτική από τους εργαζόμενους και τους πελάτες εντός των καταστημάτων που βρίσκονται στα κέντρα, ενώ η κυβέρνηση απηύθυνε ισχυρή σύσταση για τη χρήση της και στους κοινόχρηστους χώρους.
25 Μαΐου και 1 Ιουνίου
Η επαναλειτουργία των επιχειρήσεων εστίασης (καφετεριών και εστιατορίων) πραγματοποιήθηκε από τις 25 Μαΐου, παρόλο που αρχικά είχε αποφασιστεί η επαναλειτουργία από 1η Ιουνίου. Η τοποθέτηση τραπεζοκαθισμάτων μόνο σε εξωτερικούς χώρους και η τήρηση ελάχιστης απόστασης τουλάχιστον μεταξύ των τραπεζιών έγινε υποχρεωτική, καθώς επίσης και η χρήση μασκών προσώπου και γαντιών από τους εργαζόμενους, ενώ ο μέγιστος αριθμός καθήμενων σε κάθε τραπέζι ορίστηκε σε 6 άτομα. Επιπλέον, δόθηκε η δυνατότητα στους δήμους της χώρας να πεζοδρομούν συγκεκριμένους δρόμους προκειμένου να διευκολύνεται η ανάπτυξη των τραπεζοκαθισμάτων των επιχειρήσεων και η διέλευση των πεζών. Οι επιχειρήσεις απέκτησαν τη δυνατότητα να επεκτείνουν τον κοινόχρηστο χώρο που καταλαμβάνουν για την ανάπτυξη τραπεζοκαθισμάτων, ενώ στις περιπτώσεις που αυτό δεν είναι δυνατό λόγω παρακώλυσης της διέλευσης πεζών και ΑμεΑ δικαιούνται μείωση δημοτικών τελών.
Την 1η Ιουνίου άνοιξαν και τα ξενοδοχεία 12μηνης (συνεχούς) λειτουργίας και οι θερινοί κινηματογράφοι, με μέγιστη επιτρεπτή πληρότητα 70%.
Τα δημοτικά σχολεία, τα νηπιαγωγεία, οι μονάδες ειδικής αγωγής όλων των βαθμίδων και οι βρεφονηπιακοί σταθμοί τελικά επαναλειτούργησαν από την 1η Ιουνίου με συγκεκριμένα μέτρα προσωπικής υγιεινής, και παρόλο που αρχικά δεν είχε οριστικοποιηθεί η επαναλειτουργία τους. Μία μέρα πριν από τις αρχικές ανακοινώσεις της κυβέρνησης, στις 27 Απριλίου, η επιτροπή εμπειρογνωμόνων του υπουργείου Υγείας είχε εισηγηθεί το σταδιακό και υπό προϋποθέσεις άνοιγμα των εκπαιδευτικών ιδρυμάτων όλων των βαθμίδων.
Τελευταία στάδια τον Ιούνιο και τον Ιούλιο
Από τις 6 Ιουνίου επαναλειτούργησε η εστίαση στους εσωτερικούς χώρους και στα ξενοδοχεία 12μηνης λειτουργίας.
Στις 15 Ιουνίου, νωρίτερα απ'ότι αρχικά σχεδιαζόταν για τα τέλη Ιουνίου, θα ανοίξουν τα εποχικά ξενοδοχεία, τα γυμναστήρια, τα θεματικά πάρκα και τα θεραπευτικά λουτρά. Στις 29 Ιουνίου θα επαναλειτουργήσουν και οι κατασκηνώσεις.
Τέλος, από την 1η Ιουλίου θα επιτρέπονται οι παραστάσεις, οι συναυλίες τα συνέδρια και οι εκθέσεις.
Από τις 6 Ιουνίου έως και την 1η Ιουλίου θα επαναλειτουργήσουν 63.000 επιχειρήσεις, δηλαδή το 24% όσων τέθηκαν σε αναστολή, και θα επιστρέψουν στην εργασία τους 89.000 εργαζόμενοι, το 13% του συνόλου εκείνων που ανεστάλη η εργασία τους. Συνολικά, μέχρι την 1η Ιουλίου, θα έχει επανέλθει στην εργασία του το 97% (670.000) των εργαζομένων που είχαν τεθεί σε αναστολή και θα έχει επαναλειτουργήσει το 95% (249.000) του συνόλου των επιχειρήσεων που είχαν κλείσει.
Επανεκκίνηση του Τουρισμού
Από τον Μάιο, η Κυβέρνηση ξεκίνησε την εκπόνηση ενός σχεδίου για την τόνωση του τουρισμού στη χώρα, το οποίο περιελάμβανε τη θέσπιση και τήρηση υγειονομικών και ταξιδιωτικών πρωτοκόλλων και τη στήριξη των τουριστικών επιχειρήσεων.
Στις αρχές Μαΐου ο Εθνικός Οργανισμός Δημόσιας Υγείας εισηγήθηκε υγειονομικά πρωτόκολλα με προβλέψεις για τους εργαζόμενους στα ξενοδοχεία (εκπαίδευση, ατομική προστασία), τις ρεσεψιόν, τις υπηρεσίες καθαριότητας των δωματίων και των κοινόχρηστων χώρων, τα εστιατόρια, τους παιδικούς χώρους αναψυχής, τις υπηρεσίες περιποίησης, τις πισίνες, τους κοινόχρηστους χώρους και τους χώρους εκδηλώσεων και τα τουριστικά οχήματα μεταφοράς επιβατών.
Στις 20 Μαΐου παρουσιάστηκε από τον Υπουργό Τουρισμού Χάρη Θεοχάρη το σχέδιο για την επανεκκίνηση του τουρισμού («Restart Tourism»), με την τουριστική περίοδο για το εξωτερικό να ξεκινά από τις 15 Ιουνίου. Το σχέδιο προέβλεπε από την 1η Ιουνίου την έναρξη λειτουργίας των ξενοδοχείων 12μηνης (συνεχούς) λειτουργίας, από τις 15 Ιουνίου το άνοιγμα των εποχικών ξενοδοχείων, ορισμένων χερσαίων συνοριακών διαβάσεων και του αεροδρομίου Ελευθέριος Βενιζέλος (στις 29 Μαΐου αποφασίστηκε τελικά και το άνοιγμα του «Μακεδονία» της Θεσσαλονίκης) για διεθνείς πτήσεις για επισκέπτες από 29 χώρες με καλά επιδημιολογικά χαρακτηριστικά και από την 1η Ιουλίου το άνοιγμα όλων των υπόλοιπων περιφερειακών αεροδρομίων. Για τις πύλες εισόδου ανακοινώθηκε η διεξαγωγή στοχευμένων, δειγματοληπτικών τεστ και ερωτηματολογίων στους ταξιδιώτες από τις 29 χώρες με τα, έως τότε, καλά επιδημιολογικά χαρακτηριστικά, ενώ για ταξιδιώτες από όλους τους υπόλοιπους προορισμούς θα ίσχυε ο υποχρεωτικός μοριακός έλεγχος και η καραντίνα τουλάχιστον 7 ημερών, όπως συνέβαινε και όλους τους προηγούμενους μήνες.
Επιπλέον, θεσπίστηκαν πρωτόκολλα για τη διαχείριση πιθανών κρουσμάτων μεταξύ των τουριστών στα ξενοδοχεία που προέβλεπαν ορισμό συνεργαζόμενου γιατρού με το κάθε κατάλυμα, ειδικούς χώρους απομόνωσης των κρουσμάτων ανά περιφέρεια και νησί και τοποθέτηση 20 αναλυτών για τεστ και 600 κλινών στα νησιά. Ανακοινώθηκαν επίσης μέτρα οικονομικής στήριξης των τουριστικών επιχειρήσεων που περιελάμβαναν την επέκταση του δικαιώματος αναστολής σύμβασης εργασίας έως και τον Ιούλιο, τη μείωση του ενοικίου κατά 40% έως τον Αύγουστο, τη ρύθμιση της επιστρεπτέας προκαταβολής, τη μείωση της προκαταβολής φόρου και τη μείωση του ΦΠΑ στις μεταφορές, τον καφέ, τα μη αλκοολούχα ποτά και το τουριστικό πακέτο. Ειδικότερα για την ενίσχυση του εσωτερικού τουρισμού αποφασίστηκε η αξιοποίηση προγραμμάτων ύψους 30 εκατομμυρίων ευρώ που αφορά στην προσφορά voucher σε περίπου 250.000 δικαιούχους για διακοπές για τουλάχιστον 4 διανυκτερεύσεις, με τις συνολικές διανυκτερεύσεις να υπολογίζονται σε τουλάχιστον 1 εκατομμύριο. Στις 31 Μαΐου δημοσιοποιήθηκε και η Κοινή Υπουργική Απόφαση (ΚΥΑ) με την οποία ορίστηκαν τα υγειονομικά πρωτόκολλα για τα ξενοδοχεία και θεσπίστηκε υποχρεωτικό σήμα πιστοποίησης («Health First») για τα τουριστικά καταλύματα.
Σύμφωνα με το σχέδιο, από τις 15 Ιουνίου ήρθη η απαγόρευση πτήσεων από την Ιταλία, την Ισπανία και την Ολλανδία στο αεροδρόμιο Αθηνών «Ελ. Βενιζέλος» και παρέμειναν οι περιορισμοί για πτήσεις από Αλβανία, Βόρεια Μακεδονία, Μ. Βρετανία και Τουρκία, ενώ στο αεροδρόμιο Θεσσαλονίκης «Μακεδονία» επιτράπηκαν από την ίδια ημέρα όλες οι διεθνείς πτήσεις πλην αυτών από Ιταλία, Ισπανία, Ολλανδία, Μ. Βρετανία, Τουρκία, Αλβανία και Βόρεια Μακεδονία. Από τις 15 Ιουνίου άνοιξε επίσης η χερσαία συνοριακή διάβαση της Ελλάδας με τη Βουλγαρία στον Προμαχώνα Σερρών, ενώ οι υπόλοιπες με την Τουρκία, την Αλβανία και τη Βόρεια Μακεδονία παρέμειναν κλειστές.
Οι επιβάτες πτήσεων κατηγοριοποιήθηκαν σε δύο ομάδες ανάλογα με τη χώρα από την οποία έρχονται στην Ελλάδα. Έτσι, στο διάστημα 15-30 Ιουνίου, σε όλους τους επιβάτες πτήσεων που προέρχονταν από αεροδρόμια σε περιοχές με υψηλό κίνδυνο μετάδοσης του ιού (Αλβανία, Βέλγιο, Γαλλία, Ιταλία, Βόρεια Μακεδονία, Ολλανδία, Πορτογαλία, Ισπανία, Σουηδία και χώρες εκτός Ευρωπαϊκής Ένωσης), σύμφωνα με λίστα που κατάρτισε ο Ευρωπαϊκός Οργανισμός Ασφάλειας της Αεροπορίας (EASA), επιβαλλόταν υποχρεωτική διενέργεια μοριακού τεστ και περιορισμός μία ημέρας μέχρι να εκδοθεί το αποτέλεσμα του ελέγχου. Από την άλλη, σε πτήσεις από αεροδρόμια περιοχών με λιγότερα κρούσματα γίνονταν στοχευμένα δειγματοληπτικά τεστ σε ορισμένο μόνο αριθμό επιβατών. Για κάθε περίπτωση θετικού στον ιό ελέγχου επιβαλλόταν υποχρεωτική καραντίνα 14 ημερών.
Τα υγειονομικά πρωτόκολλα που καθιερώθηκαν περιελάμβαναν την ενίσχυση των δομών υγείας στα νησιά με προσωπικό και κλίνες νοσηλείας και τη διασύνδεση τους με νοσοκομεία αναφοράς της ηπειρωτικής χώρας, ενώ εγκαταστάθηκαν στα νησιά μοριακοί αναλυτές για τη διενέργεια τεστ PCR. Παράλληλα, καθιερώθηκε ειδικό σχέδιο για τη διακομιδή πιθανών ασθενών με εναέρια και πλωτά μέσα.
Δεύτερο κύμα και εισαγωγή νέων μέτρων
Στις 21 Σεπτεμβρίου τέθηκαν σε ισχύ, έως τις 4 Οκτωβρίου για τη περιφέρεια Αττικής, απαγόρευση συναθροίσεων άνω των 9 ατόμων σε ανοιχτούς και κλειστούς χώρους (εκτός από χώρους που τηρούνται τα μέτρα αποστασιοποίησης), αναστολή συναυλιών σε ανοικτούς και κλειστούς χώρους, αναστολή προβολών σε κλειστούς κινηματογράφους, όριο 20 ατόμων σε γάμους, κηδείες και βαπτίσεις. Επίσης θεσπίστηκε η μεταφορά σε ξενοδοχεία καραντίνας, ασυμπτωματικών κρουσμάτων από ευάλωτες ομάδες. Θεσπίστηκε επίσης υποχρεωτική τηλεργασία 40% σε επιχειρήσεις δημοσίου και ιδιωτικού τομέα, οι οποίες είναι δουλειές γραφείου ή μπορούν να γίνουν από απόσταση, θέσπιση ευελιξίας με είσοδο και αποχώρηση των εργαζομένων του ιδιωτικού τομέα σε 4 κύματα εντός δύο ωρών, σαρωτικοί έλεγχοι και κυρώσεις σε εργαζομένους και εργοδότες που δεν τηρούν την υποχρεωτική χρήση μάσκας, καθώς και έλεγχοι και τεστ του ΕΟΔΥ σε χώρους εργασίας και συναθροίσεις σε επιβαρυμένες περιοχές της Αττικής, καθώς και άλλες σημαντικές δημόσιες και μη υπηρεσίες, όπως σχολεία, ΜΜΜ, νοσοκομεία κτλ.
Παραπομπές
Κατηγορία:Πανδημία του κορονοϊού στην Ελλάδα το 2020
Death metal
Το Death metal είναι στυλ του heavy metal, που αναπτύχθηκε στις Ηνωμένες Πολιτείες στα μέσα της δεκαετίας του '80. Παρουσιάζει χαμηλά κουρδισμένες κιθάρες με έντονη παραμόρφωση, γρυλιστά φωνητικά και τσιρίδες, επιθετικά ντραμς με διπλά μπάσα τύμπανα και στιχουργική που ασχολείται με την θρησκεία, την μυθολογία τρόμου, τον μυστικισμό, την πολιτική κ.α.. Το ιδίωμα αναπτύχθηκε στην δεκαετία του '90 και απέκτησε διάφορα υποείδη όπως το τεχνικό death metal, το deathcore, το μελωδικό death metal, κ.α.. Το death metal έχει γνωρίσει αναγνώριση από το metal κοινό και συγκροτήματα όπως οι Cannibal Corpse, Deicide και Morbid Angel έχουν πουλήσει εκατομμύρια δίσκους σε όλο τον κόσμο.
Χαρακτηριστικά
thumb|200px|Ο Τσακ Σούλντινερ, ιδρυτής των [[Death]] Τα death metal συγκροτήματα αποτελούνται συνήθως από δύο κιθαρίστες, έναν μπασίστα, έναν τραγουδιστή και ένα ντράμερ, ενώ σπάνιες είναι οι περιπτώσεις χρήσης πλήκτρων. Οι κιθάρες είναι χαμηλά κουρδισμένες με πολλή παραμόρφωση και έντονη χρήση τρέμολο. Τα τύμπανα είναι δυναμικά και πολύ γρήγορα, με συχνή χρήση της τεχνικής blast-beat. Τα φωνητικά είναι γρυλιστά, ενώ συχνό φαινόμενο είναι και τα τσιριχτά φωνητικά. Η στιχουργική θεματολογία του death metal θυμίζει θέμα ταινίας θρίλερ, ασχολούμενη με αποκρουστικά θέματα όπως ο καννιβαλισμός, η νεκροφιλία, τα βασανιστήρια, ο ακρωτηριασμός, κ.α.. Βασικές πηγές στίχων των death metal συγκροτημάτων αποτελούν ο σατανισμός (αλλά σε σαφώς ηπιότερο βαθμό και μικρότερη συχνότητα σε σχέση με τη Black metal), η θρησκεία, η μυθολογία του Χάουαρντ Φίλιπς Λάβκραφτ, ο μυστικισμός, η πολιτική, κ.α..
Ονομασία
Ο τίτλος "Death Metal" προέρχεται από το ομώνυμο ντέμο των Possessed από το 1984, με το κομμάτι "Death Metal" να περιλαμβάνεται στο άλμπουμ "Seven Churches". Μία άλλη πιθανή πηγή είναι το περιοδικό "Death Metal" των Τόμας Γκάμπριελ Φίσερ και Μάρτιν Έρικ Έιν των Celtic Frost.
Ιστορία
Τα ακραία στυλ του χέβι μέταλ έχουν την βάση τους στην μουσική των Venom, οι οποίοι πήραν στοιχεία των Motörhead, Black Sabbath και Judas Priest και τα συμπλήρωσαν με σατανική θεματολογία και επιθετικότητα. Το 1984, εμφανίστηκαν τα πρώτα συγκροτήματα που επηρεάστηκαν από τους Venom, τα οποία έπαιζαν πρώιμο thrash metal με ακραία φωνητικά όπως οι Possessed από το Σαν Φρανσίσκο, οι Ελβετοί Hellhammer και οι Death από την Φλόριντα με το ντέμο "Death By Metal".
left|thumb|180px|Ο Άλεξ Γουέμπστερ των [[Cannibal Corpse]] Δύο χρόνια αργότερα, οι Slayer κυκλοφόρησαν το άλμπουμ "Reign in Blood", του οποίου η τραχύτητα και η επιθετικότητα αποτέλεσαν ορόσημο για την εξέλιξη της ακραίας μουσικής. Οι Repulsion ηχογράφησαν τα πρώτα τους ντέμο, τα οποία παρουσίασαν για πρώτη φορά τα death metal φωνητικά και την τεχνική blast-beat στα τύμπανα. Άλλα ακραία συγκροτήματα που εμφανίστηκαν αυτή την περίοδο ήταν οι Βρετανοί Napalm Death και Carcass. Το 1987, κυκλοφόρησε το ντεμπούτο των Death με τίτλο "Scream Bloody Gore", ενώ το "Altars of Madness" των Morbid Angel δύο χρόνια αργότερα εδραίωσε το είδος στις συνειδήσεις των φίλων της ακραίας μουσικής. Η πόλη της Φλόριντα ήταν ένα από τα μέρη όπου άνθισε το death metal, με συγκροτήματα όπως οι Monstrosity και οι Massacre, ενώ οι Cannibal Corpse μετακόμισαν σύντομα στην περιοχή και γνώρισαν επιτυχία με τους δίσκους "Tomb Of The Mutilated" και "The Bleeding". Οι Obituary κυκλοφόρησαν τα "Slowly We Rot", "Cause Of Death" και "The End Complete", ενώ οι Deicide υπήρξαν πρωτοπόροι στην στιχουργική που ασχολούνταν με τον σατανισμό. Στη Μεγάλη Βρετανία, οι Carcass εξελίχθηκαν με το "Heartwork" του 1993, την ίδια χρονιά που οι Morbid Angel κυκλοφόρησαν το επιτυχημένο "Covenant", ενώ παράδειγμα του μοντέρνου death metal αποτελεί το "Human" των Death. Την ίδια περίοδο, έντονη ήταν η λογοκρισία πάνω στο death metal, κυρίως λόγω της στιχουργικής των Cannibal Corpse και των Deicide. To 1994, οι Cryptopsy κυκλοφόρησαν το "None So Vile" και την επόμενη χρονιά οι Suffocation το "Pierced From Within". Οι Death εξελίχθηκαν με το "The Sound of Perseverance" του 1998, το οποίο περιείχε πολλά progressive στοιχεία και οι Exhumed ηχογράφησαν το ντεμπούτο τους με τίτλο "Gore Metal". Κατά τη νέα χιλιετία, οι Morbid Angel κυκλοφόρησαν το "Gateways to Annihilation", επίσης με progressive στοιχεία. Παρ' όλα αυτά, η κοινωνία του death metal δέχθηκε ένα μεγάλο πλήγμα με τον θάνατο του κιθαρίστα και τραγουδιστή των Death, Τσακ Σούλντινερ το 2001. Ακολούθησε η εμφάνιση τεχνικών συγκροτημάτων όπως οι Cephalic Carnage, οι Neuraxis, οι Nile, οι Opeth, κ.α.. Ακραία συγκροτήματα κατάφεραν να μπουν στις χαμηλές θέσεις των καταλόγων επιτυχιών, με το "Covenant" των Morbid Angel να είναι ο δίσκος με τις μεγαλύτερες πωλήσεις στις Ηνωμένες Πολιτείες, ξεπερνώντας τις 130.000 αντίτυπα.
Πηγές
Κατηγορία:Είδη heavy metal Κατηγορία:Death metal
Beiersdorf
Η Beiersdorf AG είναι γερμανική εταιρία καλλυντικών με έδρα το Αμβούργο. στα προϊόντα της περιλαμβάνονται οι μάρκες Elastoplast, Eucerin, Labello, La Prairie, Nivea και tesa SE (σελοτέιπ).
Αν και οι μετοχές της είναι διαπραγματεύσιμες στο Χρηματιστήριο, η Beiersdorf ελέγχεται από την Tchibo Holding AG (μητρική της Tchibo), η οποία ελέγχει άμεσα το 50,49% των μετοχών.
Ιστορικό
Το 1911 ο Troplowitz ξεκίνησε ένα νέο προϊόν που ονομάστηκε Nivea, μια σταθερή λιπαρή ενυδατική κρέμα. Είχε προηγουμένως εισαγάγει το ενυδατικό χειλιών Labello το 1908, ανάμεσα σε πολλά άλλα προϊόντα.
Την 1η Απριλίου 2001, η εταιρεία ίδρυσε μια ανεξάρτητη θυγατρική, την BSN Medical, ως κοινοπραξία της Beiersdorf (Αμβούργο) με την βρετανικής έδρας και αμερικανικής ιδιοκτησίας Smith & Nephew (Λονδίνο) και δραστηριοποιείται στην αγορά των χειρουργικών ενδυμάτων, ορθοπεδικής και φλεβολογίας. Το 2004, η BSN Medical είχε 350 εργαζόμενους στη Γερμανία και 3.400 σε όλο τον κόσμο. Ο κύκλος εργασιών της ανερχόταν σε 504 εκατ. ευρώ και τα λειτουργικά έσοδά της έφτασαν τα 70 εκατ. ευρώ. Το 2006 η BSN Medical πωλήθηκε στην Montagu Private Equity έναντι 1,03 δις ευρώ. Μια άλλη θυγατρική, η Beiersdorf Shared Services GmbH ιδρύθηκε το 2003. Η BSS, στην οποία ανατέθηκε η πληροφορική και οι λογιστικές υπηρεσίες της Beiersdorf, λειτουργεί ανεξάρτητα, αλλά χρησιμεύει ως ένας εσωτερικός εταίρος για το σύνολο του ομίλου Beiersdorf. Η BSS απασχολεί 350 άτομα σε όλο τον κόσμο, 275 από αυτούς στο Αμβούργο.
Επίσης, το 2003, έληξε ένας διετής πόλεμος προσφορών. Η αμερικανική εταιρεία Procter & Gamble είχε προσπαθήσει να αγοράσει την ανταγωνίστριά της, Beiersdorf, και έδωσε μια προσφορά στην ασφαλιστική εταιρία Allianz, η οποία κατείχε τότε το 19,6% των μετοχών της Beiersdorf. Φοβούμενοι ότι η Procter & Gamble ενδιαφερόταν μόνο για τις μάρκες της Beiersdorf και όχι για την εταιρία ως σύνολο, πολλοί στο Αμβούργο προτίμησαν να διατηρήσουν την τοπική ιδιοκτησία. Η πόλη του Αμβούργου και η δημοτική εταιρία χαρτοφυλακίου της, HGV, της έδωσε μια τέτοια λύση. Η οικογένεια Herz, ιδιοκτήτρια της γερμανικής εταιρείας Tchibo, η οποία ήδη κατείχε ένα μερίδιο στην Beiersdorf, αύξησε τη συμμετοχή της στο 49,9%. Η Allianz εξακολουθεί να κατέχει 3,6%, ενώ η ίδια η Beiersdorf AG αγόρασε το 7,4% των μετοχών της, εκ των οποίων 3% δόθηκε στο ταμείο συντάξεων Beiersdorf. Ένας άλλος μέτοχος, μια οικογένεια, διατήρησε το μερίδιό της. Αυτή η δημόσιο-ιδιωτική συμμαχία διασφάλισε ότι τα κεντρικά γραφεία της Beiersdorf θα παραμείνουν στο Αμβούργο και θα συνεχίσουν να προσφέρουν εκατοντάδες θέσεις εργασίας, ενώ πληρώνουν φόρους περίπου 200 εκατ ευρώ ετησίως. Τον Ιούνιο του 2009, η Allianz μείωσε το μερίδιό της από 7.2 σε 2.88%.
Από τις 22 Δεκεμβρίου 2008, η Beiersdorf AG συμπεριλαμβάνεται στον δείκτη DAX.
Εξωτερικοί σύνδεσμοι
Κατηγορία:Επιχειρήσεις της Γερμανίας
Σόλνα
thumb|200px|Η θέση του δήμου στο χάρτη της ευρύτερης περιοχής της Στοκχόλμης. Η Σόλνα (σουηδικά: Solna Stad), είναι δήμος της Σουηδίας. Ανήκει στην περιφέρεια της πρωτεύουσας, Στοκχόλμης και διαθέτει πληθυσμό 69.909 κατοίκων (2009).
Στο δήμο εδρεύει ένας από τους μεγαλύτερους αθλητικούς συνδέσμους της χώρας, η ΑΪΚ Στοκχόλμης. Στο δήμο αυτό επίσης βρίσκεται το μεγαλύτερο ποδοσφαιρικό στάδιο της χώρας, το Ρόσουντα, όπου φιλοξενήθηκε το 1958 ο τελικός του Παγκοσμίου Κυπέλλου.
Ο δήμος επίσης διαθέτει μεγάλα πάρκα, ενώ εξυπηρετείται από σταθμό του μετρό.
Παραπομπές
Κατηγορία:Στοκχόλμη Κατηγορία:Πόλεις της Σουηδίας
Γλώσσα Ηλείας
Ακρωτήριο στο Νομό Ηλείας. Βρίσκεται λίγο νότια από το Φράγκικο φρούριο "Κάστρο Τορνέζε" (κοινώς Χλεμούτσι). Βόρεια δε του εν λόγω Ακρωτηρίου Γλώσσα έχουν εντοπισθεί πετρελαϊκά κοιτάσματα ενώ ΒΑ αυτού βρίσκονται οι ιαματικές πηγές "Λίντζι" της Κυλλήνης.
Κατηγορία:Ακρωτήρια της Ελλάδας Κατηγορία:Γεωγραφία της Ηλείας
Όρεγκον
Το Όρεγκον (αγγλικά: State of Oregon) είναι μία από τις 50 πολιτείες των ΗΠΑ. Βρίσκεται στην δυτική ακτή των ΗΠΑ και βρέχεται από τον Ειρηνικό Ωκεανό. Έχει έκταση 254.799 τ.χλμ. και πληθυσμό 4.359.110 κατοίκους (εκτίμηση 2023). Πρωτεύουσα του Όρεγκον, είναι το Σάλεμ αλλά η μεγαλύτερη πόλη είναι το Πόρτλαντ.
Πληθυσμιακά βρίσκεται στην 27η θέση σε σχέση με τις άλλες πολιτείες, καθώς έχει πάνω από 4,3 εκατομμύρια κατοίκους, ενώ όσον αφορά την έκταση το Όρεγκον βρίσκεται στην 9η θέση. Το επίσημο σύνθημα της πολιτείας είναι το λατινικό Alis volat propriis που σημαίνει Πετά με τα δικά της φτερά.
Γεωγραφία
thumb|right|Η λίμνη Crater κατά τη διάρκεια του καλοκαιριού Το Όρεγκον είναι 475 χιλιόμετρα βόρεια προς νότο σε μεγαλύτερη απόσταση και 636 χιλιόμετρα ανατολικά προς δύση. Με έκταση 98.381 τετραγωνικά μίλια (254.810 km2), το Όρεγκον είναι ελαφρώς μεγαλύτερο από το Ηνωμένο Βασίλειο. Είναι η ένατη μεγαλύτερη πολιτεία στις Ηνωμένες Πολιτείες. Το υψηλότερο σημείο του Όρεγκον είναι η κορυφή του Όρους Hood, στα 11.249 πόδια (3.429 μ.), Και το χαμηλότερο σημείο είναι η στάθμη της θάλασσας του Ειρηνικού Ωκεανού κατά μήκος της ακτής του Όρεγκον. Το μέσο ύψος του Όρεγκον είναι 3.300 πόδια (1.006 μ.). Το εθνικό πάρκο Crater Lake είναι το μοναδικό εθνικό πάρκο της πολιτείας και η περιοχή της λίμνης Crater, της βαθύτερης λίμνης στις Ηνωμένες Πολιτείες, στα 592 μέτρα. Το Όρεγκον ισχυρίζεται ότι ο ποταμός D είναι ο μικρότερος ποταμός στον κόσμο, αν και η πολιτεία της Μοντάνα κάνει την ίδια αξίωση του ποταμού Roe. Το Όρεγκον φιλοξενεί επίσης το Mill Ends Park (στο Πόρτλαντ), το μικρότερο πάρκο στον κόσμο με επιφάνεια 452 τετραγωνικών ίντσες (0,29 μ2).
Το Όρεγκον χωρίζεται σε οκτώ γεωγραφικές περιοχές. Στο Δυτικό Όρεγκον: Ακτή του Όρεγκον (δυτικά της ακτογραμμής), κοιλάδα Willamette, κοιλάδα Rogue, σειρά Cascade και βουνά Klamath. και στο κεντρικό και ανατολικό Όρεγκον: το οροπέδιο της Κολούμπια, την υψηλή έρημο και τα μπλε βουνά.
Το Όρεγκον βρίσκεται σε δύο ζώνες ώρας. Το μεγαλύτερο μέρος του County Malheur βρίσκεται στη ζώνη ώρας του βουνού, ενώ η υπόλοιπη πολιτεία βρίσκεται στην ζώνη ώρας του Ειρηνικού.
Γεωλογία και έδαφος
thumb|left|Το Mount Hood είναι η υψηλότερη κορυφή στο Όρεγκον.
Ο ποταμός Κολούμπια, ο οποίος σχηματίζει μεγάλο μέρος των βόρειων συνόρων του Όρεγκον, διαδραμάτισε επίσης σημαντικό ρόλο στη γεωλογική εξέλιξη της περιοχής καθώς και στην οικονομική και πολιτιστική της ανάπτυξη. Ο Κολούμπια είναι ένας από τους μεγαλύτερους ποταμούς της Βόρειας Αμερικής και ένας από τους δύο ποταμούς που περικλείει τους Cascades (ο ποταμός Klamath στο νότιο Όρεγκον είναι ο άλλος). Περίπου 15.000 χρόνια πριν, η Κολομβία έπληξε επανειλημμένα μεγάλο μέρος του Όρεγκον κατά τη διάρκεια των πλημμυρών στη Μισούλα. η σύγχρονη γονιμότητα της κοιλάδας Willamette είναι σε μεγάλο βαθμό το αποτέλεσμα. Άφθονος σολομός έκανε τμήματα του ποταμού, όπως το Celilo Falls, κόμβους οικονομικής δραστηριότητας για χιλιάδες χρόνια.
Σήμερα, το τοπίο του Όρεγκον ποικίλλει από το τροπικό δάσος στην ακτογραμμή μέχρι την άγονη έρημο στα νοτιοανατολικά, η οποία εξακολουθεί να πληροί τον τεχνικό ορισμό των συνόρων. Το γεωγραφικό κέντρο του Όρεγκον είναι δυτικότερο από οποιοδήποτε από τα υπόλοιπα 48 συνεχόμενα κράτη (αν και το δυτικότερο σημείο των κατώτερων 48 κρατών βρίσκεται στην Ουάσινγκτον). Τα γεωγραφικά χαρακτηριστικά του κεντρικού Όρεγκον κυμαίνονται από ψηλούς σχηματισμούς ερήμων και ηφαιστειακών πετρωμάτων που προέρχονται από κρεβάτια λάβα. Το Oregon Badlands Wilderness βρίσκεται σε αυτή την περιοχή της πολιτείας.
Χλωρίδα και Πανίδα
Το Όρεγκον, που είναι χαρακτηριστικό δείγμα μιας δυτικής πολιτείας, φιλοξενεί μια μοναδική και ποικίλη ποικιλία άγριας ζωής. Περίπου 60 τοις εκατό της πολιτείας καλύπτεται από δάση, ενώ οι περιοχές δυτικά των Cascades είναι πυκνοκατοικημένες από δάση, που αποτελούν περίπου το 80 τοις εκατό του τοπίου. Περίπου το 60% των δασών του Όρεγκον βρίσκονται εντός ομοσπονδιακού εδάφους. Το Όρεγκον είναι ο κορυφαίος παραγωγός ξυλείας των κατώτερων 48 κρατών. thumb|right|Αντιλόπη Pronghorn στο Φορτ Ροκ
Το είδος ελάφου Άλκη δεν υπήρχε πάντα στην πολιτεία αλλά κοπάδια ήρθαν στο Όρεγκον τη δεκαετία του '60. Το κοπάδι της κοιλάδας της Βαλόβα αριθμούσε περίπου 60 από το 2013. Οι γκρίζοι λύκοι εξοντώθηκαν από το Όρεγκον γύρω στο 1930 αλλά από τότε ο πληθυσμός τους ανέκαμψε. Οι περισσότεροι κατοικούν στο βορειοανατολικό Όρεγκον, με δύο αγέλες, που ζουν στο νότιο-κεντρικό τμήμα. Αν και η ύπαρξή τους στο Όρεγκον είναι ανεπιβεβαίωτη, αναφορές των αρκούδων γκρίζλι εξακολουθούν να εμφανίζονται και είναι πιθανό ότι κάποιες ακόμα μετακινούνται στο ανατολικό Όρεγκον από το Αϊντάχο.
Στο Όρεγκον φιλοξενείται ο θεωρούμενος ως ο μεγαλύτερος μεμονωμένος οργανισμός στον κόσμο, ένας μύκητας (Armillaria solidipes) κάτω από το εθνικό δάσος Malheur του ανατολικού Όρεγκον.
Το Όρεγκον διαθέτει τρεις τοποθεσίες εθνικού πάρκου: το εθνικό πάρκο Crater Lake στο νότιο τμήμα των Cascades, το εθνικό μνημείο John Fossil Beds ανατολικά των Cascades και το Εθνικό και Κρατικό Ιστορικό Πάρκο Lewis και Clark στη βόρεια ακτή.
Κλίμα
thumb|left|Τύποι κλίματος Köppen στο Όρεγκον Το μεγαλύτερο μέρος του Όρεγκον έχει γενικά ήπιο κλίμα, αν και υπάρχουν σημαντικές διαφορές λόγω της ποικιλίας των τοπίων σε ολόκληρη την πολιτεία. Η δυτική περιοχή της πολιτείας (δυτικά της σειράς Cascade) έχει ένα ωκεάνιο κλίμα, όπου ευδοκιμούν πυκνά αειθαλή μικτά δάση. Το κλίμα του δυτικού Όρεγκον επηρεάζεται έντονα από τον Ειρηνικό Ωκεανό. το δυτικό τρίτο του Όρεγκον είναι πολύ υγρό το χειμώνα, μέτρια έως πολύ υγρό κατά την άνοιξη και το φθινόπωρο και ξηρό κατά τη διάρκεια του καλοκαιριού. Η σχετική υγρασία του Δυτικού Όρεγκον είναι υψηλή, εκτός από τις καλοκαιρινές ημέρες, οι οποίες είναι ημιδιαίες έως ημιυπαρικές. Το Ανατολικό Όρεγκον συνήθως παρατηρεί χαμηλή υγρασία όλο το χρόνο.
Το νοτιοδυτικό τμήμα της πολιτείας, ειδικά η κοιλάδα Rogue, έχει ένα μεσογειακό κλίμα με ξηρότερους και πιο ηλιόλουστους χειμώνες και θερμότερα καλοκαίρια, παρόμοια με τη Βόρεια Καλιφόρνια.
Το βορειοανατολικό τμήμα του Όρεγκον έχει κλίμα, που επικρατεί σε στέπες, και οι περιοχές με μεγάλο υψόμετρο έχουν υποαρκτικό κλίμα. Όπως η Δυτική Ευρώπη, το Όρεγκον και ο Βορειοδυτικός Ειρηνικός γενικά, θεωρείται θερμό για το γεωγραφικό πλάτος του και η πολιτεία έχει πολύ πιο ήπιους χειμώνες σε δεδομένη υψομέτρου από συγκρίσιμα γεωγραφικά πλάτη αλλού στη Βόρεια Αμερική, όπως το Άνω Midwest, το Οντάριο, το Κεμπέκ και η Νέα Αγγλία. Ωστόσο, η πολιτεία κατέχει την πέμπτη θέση για τις πιο καλοκαιρινές θερμοκρασίες οποιασδήποτε πολιτείας στη χώρα, μετά το Μέιν, το Αϊντάχο, το Γουαϊόμινγκ και την Αλάσκα.
Τα ανατολικά δύο τρίτα του Όρεγκον, τα οποία σε μεγάλο βαθμό αποτελούνται από υψηλή έρημο, έχουν κρύους, χιονισμένους χειμώνες και πολύ ξηρά καλοκαίρια. Πολλά από τα ανατολικά είναι ημιυπαίθρινα έως ξηρά όπως η υπόλοιπη Μεγάλη Λεκάνη, αν και τα Μπλε Βουνά είναι αρκετά βρεγμένα για να υποστηρίξουν εκτεταμένα δάση. Το μεγαλύτερο μέρος του Όρεγκον λαμβάνει σημαντική χιονόπτωση, αλλά η κοιλάδα Willamette, όπου ζει το 60% του πληθυσμού, έχει πολύ πιο ήπιους χειμώνες για το γεωγραφικό πλάτος και συνήθως βλέπει ελαφριά χιονόπτωση.
Η υψηλότερη καταγραφόμενη θερμοκρασία του Όρεγκον ήταν 48 ° C στο Pendleton στις 10 Αυγούστου 1898 και η χαμηλότερη καταγραφείσα θερμοκρασία ήταν -54 ° F (-48 ° C) στη Seneca στις 10 Φεβρουαρίου 1933.
Ιστορία
Η περιοχή του σημερινού Όρεγκον φαίνεται να έχει κατοικηθεί εδώ και τουλάχιστον 15.000 χρόνια, με τις αρχαιότερες μαρτυρίες να εντοπίζονται στα σπήλαια Φορτ Ροκ και Πέισλεϊ στην κομητεία Λέικ. Μέχρι 8.000 π.Χ. υπήρχαν οικισμοί σε όλη τη σημερινή πολιτεία, με πληθυσμούς συγκεντρωμένους κυρίως κατά μήκος του ποταμού Κολούμπια, σε δυτικές κοιλάδες και γύρω από παράκτιες ζώνες.
Στη μεταγενέστερη ιστορία, το Όρεγκον ήταν επικράτεια αρκετών φυλών ινδιάνων όπως των Μπάνοκ, Τσάστα, Σινούκ, Καλαπούγια, Κλάμαθ, Μολάλα, Νεζ Πέρς, Τακέλμα και των Ουμπκούα.
Οι πρωτοι Ευρωπαίοι εξερευνητές της περιοχής ήταν Ισπανοί προς τα τέλη του 17ου αιώνα, οι οποίοι προέρχονταν από τη νοτιότερη μεξικανική Καλιφόρνια. Η εξερεύνηση των περιοχών αυτών, γνωστές με την ονομασία Άλτα Καλιφόρνια (Άνω Καλιφόρνια), συνεχίστηκε και τον 18ο αιώνα, ενώ ο Βρετανός Τζέιμς Κουκ παρέπλευσε τις ακτές στην αναζήτησή του για το βορειοδυτικό πέρασμα.
Κατά την δυτική επέκταση των ΗΠΑ, η αποστολή των Λίουις και Κλάρκ πέρασε από την περιοχή, και αυτή σε αναζήτηση του βορειοδυτικού περάσματος, αλλά παρέμειναν κατασκευάζοντας ένα χειμερινό σταθμό ανεφοδιασμού στο Φορτ Κλάτσοπ, κοντά στις εκβολές του ποταμού Κολούμπια. Παράλληλα, ο Βρετανός εξερευνητής Ντέιβιντ Τόμσον εκτελούσε χερσαίες εξερευνήσεις.
Το 1811, ο Τόμσον ήταν ο πρώτος Ευρωπαίος που διέπλευσε όλο το μήκος του ποταμού Κολούμπια, ενώ στη συμβολή με τον ποταμό Σνέικ κατέλαβε όλη την περιοχή για την Βρετανία. Επιστρέφοντας στο Μοντρεάλ ανακοίνωσε την αφθονία γούνας στην περιοχή. Το ίδιο έτος, ο Τζον Τζέικομπ Άστορ από τη Νέα Υόρκη χρηματοδότησε την ίδρυση του οχυρού Φορτ Αστόρια στις εκβολές του Κολούμπια ως ένα δυτικό σταθμό για την εταιρία γούνας του Ειρηνικού, πραγματοποιώντας έτσι την πρώτη μόνιμη εγκατάσταση στο Όρεγκον.